belladonnaurt
Store norske leksikon,Biologi,Planteriket,Dekkfrøete planter,Tofrøbladete planter,Søtvierordenen,Søtvierfamilien,Belladonnaurtslekta
Belladonnaurt er en flerårig urt i søtvierfamilien, hjemmehørende i Sør-Europa og Lilleasia. Den blir opptil 1,5 meter høy, med klokkeformete, fiolette blomster i bladhjørnene, og blanke, sorte bær på størrelse med kirsebær.
Bladene, som gir en viktig droge (belladonnablad), er helrandete, fjærnervete, skjøre og tynne. På begge bladsider ser man med lupe tallrike hvite prikker. De lukter narkotisk og smaker bittert. Belladonnablad er giftige og inneholder de medisinsk viktige alkaloidene hyoscyamin og atropin. Belladonnablad er offisinelle i en rekke farmakopéer.Navnet belladonna betyr 'vakker dame' på italiensk og henger sammen med at planten tidligere ble brukt i kosmetiske øyesalver som utvidet pupillene og derved ga øynene en spesiell glans. Les mer i Store norske leksikon belladonna – forgiftning søtvierfamilien